Document ID: 31993D0442

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουνίου 1993 σχετικά με την κατάρτιση συμπληρώματος στην προσθήκη στο κοινοτικό πλαίσιο στήριξης για την παροχή κοινοτικής διαρθρωτικής βοήθειας στα πέντε νέα ομόσπονδα κράτη (Laender) και στο Ανατολικό Βερολίνο στην Ομοσπονδιακή Δημοκρατία της Γερμανίας (Το κείμενο στη γερμανική γλώσσα είναι το μόνο αυθεντικό)
(93/442/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3575/90 του Συμβουλίου της 4ης Δεκεμβρίου 1990 όσον αφορά την παρέμβαση των διαρθρωτικών ταμείων στο έδαφος της πρώην Λαϊκής Δημοκρατίας της Γερμανίας (1), και ιδίως το άρθρο 2 παράγραφος 4,
τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 για η βελτίωση των συνθηκών μεταποίησης και εμπορίας των γεωργικών προϊόντων (2), όπως τροποποιήθηκε από τον κανονισμό (ΕΟΚ) αριθ. 3577/90 (3), και ιδίως το άρθρο 7 παράγραφος 2,
Εκτιμώντας:
ότι η Επιτροπή, με την απόφαση 91/241/ΕΟΚ (4), έχει εγκρίνει το κοινοτικό πλαίσιο στήριξης για παροχή κοινοτικής διαρθρωτικής βοήθειας στα πέντε νέα ομόσπονδα κράτη και το Ανατολικό Βερολίνο στην Ομοσπονδιακή Δημοκρατία της Γερμανίας-
ότι η Επιτροπή, με την απόφαση 92/476/ΕΟΚ (5), έχει εγκρίνει την προσθήκη στο κοινοτικό πλαίσιο στήριξης για την παροχή κοινοτικής διαρθρωτικής βοήθειας στα πέντε νέα ομόσπονδα κράτη και το Ανατολικό Βερολίνο στην Ομοσπονδιακή Δημοκρατία της Γερμανίας-
ότι η γερμανική κυβέρνηση υπέβαλε στην Επιτροπή, στο διάστημα από 10 Ιουνίου μέχρι 27 Αυγούστου 1992, έξι τομεακά σχέδια σχετικά με τον εκσυγχρονισμό των συνθηκών μεταποίησης και εμπορίας των γεωργικών προϊόντων που αναφέρονται στο άρθρο 2 του κανονισμού (ΕΟΚ) αριθ. 866/90-
ότι στα σχέδια που υποβλήθηκαν από τη Γερμανία περιγράφονται οι κυριότερες από τις επιλεγείσες προτεραιότητες και υποδεικνύονται τρόποι χρησιμοποιήσεως της συνδρομής που παρέχεται, στα πλαίσια του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Προσανατολισμού, για την εφαρμογή των σχεδίων-
ότι, η επιτροπή παρακολούθησης, που έχει συσταθεί στο πλαίσιο του κανονισμού (ΕΟΚ) αριθ. 866/90 και του κανονισμού (ΕΟΚ) αριθ. 867/90 του Συμβουλίου της 29ης Μαρτίου 1990 για τη βελτίωση των συνθηκών μεταποίησης και εμπορίας των δασοκομικών προϊόντων (6), έλαβε αποφάσεις στις 15 Σεπτεμβρίου και στις 27 Νοεμβρίου 1992 σχετικά με την τροποποίηση του σχεδίου χρηματοδότησης του κοινοτικού πλαισίου στήριξης-
ότι οι αποφάσεις της επιτροπής παρακολούθησης ορίζουν ότι πρέπει να αναθεωρηθεί το πλαίσιο χρηματοδότησης που προβλέπεται για δημοσιονομική συνδρομή από την Κοινότητα-
ότι, σύμφωνα με το άρθρο 19α του κανονισμού (ΕΟΚ) αριθ. 866/90, η Επιτροπή μπορούσε, έως τις 31 Δεκεμβρίου 1991, να αποφασίσει τη χορήγηση συνδρομής για τα λειτουργικά προγράμματα τα οποία προβλέπουν επενδύσεις στο έδαφος της πρώην Λαϊκής Δημοκρατίας της Γερμανίας με βάση τα κριτήρια επιλογής που προβλέπονται στο άρθρο 8 του κανονισμού (ΕΟΚ) αριθ. 866/90, ανεξάρτητα από το αν είχαν καταρτισθεί ή όχι τομεακά προγράμματα και κοινοτικά πλαίσια στήριξης σύμφωνα με τα άρθρα 2 έως 7 του εν λόγω κανονισμού-
ότι το παρόν συμπλήρωμα στην προσθήκη του κοινοτικού πλαισίου στήριξης καταρτίζεται σε συμφωνία με τη Γερμανία στο πλαίσιο της εταιρικής σχέσης που ορίζεται στο άρθρο 4 του κανονισμού (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών μέσων (7)-
ότι όλα τα μέτρα τα οποία απαρτίζουν το παρόν συμπλήρωμα είναι σύμφωνα προς την απόφαση 90/342/ΕΟΚ της Επιτροπής της 7ης Ιουνίου 1990 σχετικά με τη θέσπιση επιλογής που πρέπει να λαμβάνοται υπόψη για τις επενδύσεις που αφορούν τη βελτίωση των συνθηκών μεταποίησης και εμπορίας των αγροτικών προϊόντων και προϊόντων δασοκομίας (8)-
ότι η Επιτροπή είναι διατεθειμένη να εξετάσει το ενδεχόμενο συμμετοχής και άλλων δανειοδοτικών μέσων στη χρηματοδότηση του εν λόγω πλαισίου σύμφωνα με τις ειδικές διατάξεις που διέπουν τη λειτουργία τους-
ότι, δυνάμει του άρθρου 10 παράγραφος 2 του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων (9), η απόφαση της Επιτροπής για το κοινοτικό πλαίσιο στήριξης διαβιβάζεται στο κράτος μέλος ως δήλωση προθέσεων-
ότι, δυνάμει του άρθρου 20 παράγραφοι 1 και 2 του κανονισμού (ΕΟΚ) αριθ. 4253/88, η ανάληψη δημοσιονομικών υποχρεώσεων υπό μορφή συμμετοχής των διαρθρωτικών ταμείων στη χρηματοδότηση δράσεων καλυπτόμενων από το κοινοτικό πλαίσιο στήριξης προκύπτουν από μεταγενέστερες αποφάσεις της Επιτροπής με τις οποίες εγκρίνονται οι σχετικές δράσεις-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Καταρτίζεται συμπλήρωμα στην προσθήκη στο κοινοτικό πλαίσιο στήριξης για την παροχή κοινοτικής διαρθρωτικής βοήθειας στα πέντε νέα ομόσπονδα κράτη (Laender) και στο Ανατολικό Βερολίνο στην Ομοσπονδιακή Δημοκρατία της Γερμανίας με το οποίο καλύπτει την περίοδο από 1ης Ιανουαρίου 1991 μέχρι 31 Δεκεμβρίου 1993.
Η Επιτροπή δηλώνει ότι προτίθεται να συμβάλει στην εφαρμογή του κοινοτικού πλαισίου στήριξης σύμφωνα με τις επιμέρους διατάξεις αυτού και σε συμμόρφωση προς τους κανόνες και τις κατευθυντήριες των διαρθρωτικών ταμείων και των άλλων χρηματοδοτικών μέσων.
Άρθρο 2
Στο συμπλήρωμα στην προσθήκη στο κοινοτικό πλαίσιο στήριξης περιέχονται τα ακόλουθα βασικά στοιχεία:
α) δήλωση των βασικών προτεραιοτήτων για κοινή δράση στους ακόλουθους τομείς:
1. Κρέας
2. Αξιοποίηση των σφαγίων και διάθεσης των αποβλήτων των σφαγείων
3. Γάλα και Γαλακτοκομικά Προϊόντα
4. Πουλερικά
5. Σιτηρά
6. Οπωροκηπευτικά (μεταποίηση και εμπορία)
7. Άνθη και φυτά διακόσμησης
8. Γεώμηλα-
β) ενδεικτικό χρηματοδοτικό σχέδιο όπου αναφέρονται λεπτομερώς, σε σταθερές τιμές 1991 και αναθεωρημένες το 1993, το συνολικό κόστος των προτεραιοτήτων που εγκρίνονται για κοινή δράση από την Κοινότητα και το ενδιαφερόμενο κράτος μέλος, ήτοι 2 060 994 486 Ecu για ολόκληρη την περίοδο, και οι χρηματοδοτικές ρυθμίσεις που προβλέπονται για δημοσιονομική βοήθεια από την Κοινότητα, κατανεμημένες ως εξής:
(σε Ecu)
/* ΠΙΝΑΚΕΣ: δείτε Ε.Ε. */
Το προκύπτον υπόλοιπο που αντιστοιχεί στη συμμετοχή του κράτους μέλους, ήτοι 579 670 550 Ecu για το δημόσιο τομέα και 1 172 529 912 Ecu για τον ιδιωτικό τομέα, μπορεί να καλυφθεί εν μέρει με κοινοτικά δάνεια από την Ευρωπαϊκή Τράπεζα Επενδύσεων και άλλα δανειοδοτικά δάνεια.
Άρθρο 3
Η παρούσα δήλωση προθέσεων απευθύνεται στην Ομοσπονδιακή Δημοκρατία της Γερμανίας.
Βρυξέλλες, 30 Ιουνίου 1993.

Labels: 18
15
19